b'\n_START_ARTICLE_\nTransformers: Robots in Disguise (vuoden 2015 animaatiosarja)\n_START_SECTION_\nJuoni\n_START_PARAGRAPH_\nUnicronin kukistumisesta ja Optimus Primen uhrauksesta on kulunut muutama vuosi. Mini-Con Fixitin vartioima vankila-alus Alchemor tekee pakkolaskun Maahan, ja sen sis\xc3\xa4ll\xc3\xa4 olleet horroskapselit, vankeinaan etsint\xc3\xa4kuulutetuimmat Decepticon-rikolliset, ovat levinneet ymp\xc3\xa4ri maaseutua. Cybertronin sodan sankari Autobotti Bumblebee saa tiedon t\xc3\xa4st\xc3\xa4 ja joutuu alaisensa Strongarmin sek\xc3\xa4 s\xc3\xa4\xc3\xa4nt\xc3\xb6j\xc3\xa4 kapinoivan Sideswipen kanssa l\xc3\xa4htem\xc3\xa4\xc3\xa4n Maahan vangitsemaan vangit uudelleen. He saapuvat Crown Cityyn ja saavat siell\xc3\xa4 liittolaisikseen Grimlockin, parannuksen tehneen vangin, sek\xc3\xa4 romuttamolla asustelevan Clayn perheen.\n_START_SECTION_\nStunticonit\n_START_PARAGRAPH_\nDecepticon-ryhm\xc3\xa4, jonka j\xc3\xa4senet haluavat hallita Maan teit\xc3\xa4, ja voivat yhdisty\xc3\xa4 soturiksi nimelt\xc3\xa4 Menasor. Sen j\xc3\xa4senet ovat Heatseeker, Motormaster, Dragstrip, Wildbreak ja Slashmark.'